ཕྱོགས་མཚུངས་འདུས་ཆོསཀྱི་ཁྱབ་མཆེད་ནུས་པ་ཇི་ཙམ་ཆེ་བ་དེ་ཙམ་གྱིས་དོན་ལ་ཕབ་སྒྲུབ་ཡོང་ཆེ་བ་ཡིན་པ་དཔེར་ན།སྐྱེས་བུ་གང་ཞིག་ཤེས་ཡོན་ཆུ་ཚད་ཇི་ཙམ་མཐོ་བ་དང་མཐོང་ཆོས་མྱོང་གྲུབ་ཇི་ཙམ་མང་བའི་ཐོག་བྱ་བའི་ཐབས་ལ་མཁས་པོ་ཡོད་པ་དེ་ཙམ་གྱིས་ལས་སྒོར་འཇུག་པའི་འཇོན་ཐང་ཆེ་བ་དང་བྱས་འབྲས་གཞན་ལས་ཁྱད་དུ་ཐོན་པ་ཡོང་ཐུབ་པ་ལྟར་རོ།།ཡང་དཔེར་ན།བརྟག་གཞིའི་དོན་གཅིག་ལ་མི་སོ་སོས་བསམ་གཞིག་བྱས་པའི་བསྡོམས་ཚིག་གཅིག་པ་མི་ཡོང་བའི་རྒྱུ་མཚན་ཅི་ཡིན་ཞེ་ན།མི་སོ་སོའི་འཚོ་བ་དང་།སློབ་སྦྱོང་།ལས་དོན་སོགས་ཀྱི་ཉམས་མྱོང་བསྡུ་ཚགས་བྱས་པའིཕྱོགས་མཚུངས་འདུས་ཆོསཀྱི་ཚད་མི་གཅིག་པས་སེམས་ཤིང་དཔྱད་ནས་རྙེད་པའི་ངེས་དོན་ཡང་གཅིག་པ་མིན།